Izber Hoti

Izber Hoti (15 gusht 1948 - 5.10.2020) është historian shqiptar i Kosovës.
Biografia
Izber Hoti u lind më 15 gusht 1948 në fshatin Revuçë afër Podujevës, ndrroi jetë në Prishtinë më 5.10.2020. Shkollën fillore, Normalen, Fakultetin Filozofik, Degën e Historisë, dhe studimet pasuniversitare i kreu në Prishtinë, ku magjistroi dhe doktoroi. Gjashtë vjet ishte mësues në Prishtinë, kurse në Institutin e Historisë së Prishtinës u punësua më 1976. Magjistroi me temën: “Prishtina dhe rrethina ndërmjet dy luftërave botërore”, në fund të vitit 1978, ndërsa doktoroi më 1981, me temën: “Lëvizja Nacionalçlirimtare në Prishtinë dhe rrethinë 1941-1945”. Mori pjesë në tubime të ndryshme shkencore në Kosovë dhe jashtë saj, si dhe recensoi dhe redaktoi shumë punime e vepra shkencore nga fusha e historisë. Merret kryesisht me historinë e shekujve XIX-XX. Nga viti 2013 ishte në pension.Historianët shprehin ngushëllime për ndarjen nga jeta të kolegut të tyre, Prof. Dr. Izber Hotit

Veprimtaria botuese
Fusha dhe periudha e interesimeve shkencore
Koha më e re, filozofia e historisë, çështjet teorike-metodologjike.

Monografi të botuara e vepra  shkencore:

 Lëvizja Nacionalçlirimtare në Prishtinë dhe rrethinë /1941-1945/ (1986); 

 Lëvizja ilegale antifashiste në Kosovën Lindore /1941-1944/ (1990);

 Zhvillimi i mendimit historik dhe i historiografisë (1994); 

 Çështja e Kosovës gjatë Luftës së Dytë Botërore (1997);

 Qëndrimi i diplomacisë italiane ndaj Shqipërisë dhe shqiptarëve /1930 – 1941/ (1997);

 Forcat e armatosura në Kosovë gjatë Luftës së Dytë Botërore (1998);

 Të dhëna të panjohura për Luftën e Dytë Botërore në Kosovë 1941 – 1945 (1999);

 Mehdi Raçi, pjesëtar i shquar i lëvizjes kombëtare (2000);

 Nismë e ndërprerë që në fillim /Adem Ismaili/ (2002);

 Në udhëkryqet e historisë dhe të historiografisë shqiptare (2004);

 Tekstet shkollore (bashkautor):

 Historia për klasën VII të shkollave fillore, Prishtinë, 1986; 

 Historia për klasën III të shkollave të mesme, Prishtinë, 1989; 

 Historia për klasën IV të shkollave të mesme, Prishtinë, 1990; 

 Lexime historike për klasën VII të shkollave fillore, Prishtinë, 1990; 

 Historia  për klasën VIII të shkollave fillore, Dukagjini, Prishtinë, 2004;

 Atllas historik për shkollat fillore dhe të mesme, Albas, Tetovë, Tiranë, Prishtinë, 2005. 
 Monografi në dorëshkrim: Prishtina dhe rrethina më 1918 – 1941  Kadri Mani: Ju paraqesim shkencëtarët tanë: Prof. dr. Izber Hoti

Referenca
Kategoria:Historianë kosovarë